

 **REPUBLIKA HRVATSKA**

**KOPRIVNIČKO – KRIŽEVAČKA ŽUPANIJA**

 **OPĆINA LEGRAD**

 **OPĆINSKO VIJEĆE**

**KLASA: 406-06/25-01/01**

**URBROJ: 2137-10-01-25-39**

**Legrad, 3. rujna 2025.**

 Na temelju članka 48. stavka 3. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15. – ispravak, 123/17, 98/19. i 144/20), članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15. – pročišćeni tekst i 94/17), članka 31. Statuta Općine Legrad („Službeni glasnik Koprivničko – križevačke županije“ broj 5/13, 2/18, 19/18, 2/20, 2/21. i 13/21) i članka 6. stavka 1. Odluke o načinu raspolaganja, korištenja i upravljanja nekretninama i vrijednosnim papirima u vlasništvu Općine Legrad („Službeni glasnik Koprivničko – križevačke županije“ broj 10/16. i 19/17), Općinsko vijeće Općine Legrad na 3. sjednici održanoj 3. rujna 2025., donijelo je

**ODLUKU**

**o prodaji neizgrađenog građevinskog zemljišta na TRC Šoderica**

**Članak 1.**

 Odlukom o prodaji neizgrađenog građevinskog zemljišta na TRC Šoderica (u daljnjem tekstu: Odluka) pokreće se postupak prodaje nekretnina i to:

* neizgrađenog građevinskog zemljišta u vlasništvu Općine Legrad koje se nalazi na TRC Šoderica.

 Popis nekretnina koje su predmet prodaje nalazi se u prilogu ove Odluke i njezin je sastavni dio.

 Javni natječaj provest će se putem prikupljanja pismenih ponuda.

**Članak 2.**

 Početna cijena za prodaju nekretnina iz članka 1. ove Odluke utvrđena je pojedinačno za svaku katastarsku česticu i navedena je u Popisu nekretnina koje su predmet prodaje.

 Početna cijena za neizgrađeno građevinsko zemljište iz Popisa 1. priloga natječaja utvrđena je kao početna cijena u visini tržne cijene na području Općine Legrad sukladno procjembenom elaboratu broj 76/23 od studenog 2023. godine, od strane ovlaštenog sudskog vještaka za graditeljstvo i procjenu nekretnina.

**Članak 3.**

 Ponuditelj je obvezan uplatiti jamčevinu u visini 5% (petposto) iznosa početne kupoprodajne cijene. Jamčevina se uplaćuje na račun Općine Legrad naveden u javnom natječaju, a dokaz o uplaćenoj jamčevini se prilaže ponudi. Uplaćena jamčevina uračunava se u ukupan iznos kupoprodajne cijene. Ponuditeljima, čija ponuda neće biti prihvaćena kao najpovoljnija, jamčevina se vraća u roku od 15 dana od dana izbora najpovoljnije ponude, bez prava na kamatu. Odabranom ponuditelju se neće vratiti uplaćena jamčevina ukoliko ne zaključi kupoprodajni ugovor s Općinom u propisanom roku.

**Članak 4.**

 Ponude se podnose u roku od 30 dana od dana objave javnog natječaja u lokalnom tisku.

 Javni natječaj objavit će se u lokalnom tisku, na službenoj internetskoj stranici Općine Legrad, [www.opcinalegrad.hr](http://www.opcinalegrad.hr) i na oglasnim pločama Općine Legrad.

**Članak 5.**

 Ponude se predaju u zatvorenoj omotnici s naznakom „Ponuda za natječaj za prodaju neizgrađenog građevinskog zemljišta na TRC Šoderica – NE OTVARATI“.

 Ponude se dostavljaju poštom preporučeno ili se predaju u Jedinstveni upravni odjel Općine Legrad u roku iz članka 4. ove Odluke.

 Ponuda se predaje na propisanim obrascima koji se nalaze u prilogu natječaja, a piše se na hrvatskom jeziku i latiničnom pismu.

**Članak 6.**

 Najpovoljnijim ponuditeljem za prodaju nekretnina iz Popisa 1. priloga javnog natječaja smatra se ponuditelj koji ponudi najvišu cijenu pod uvjetom da ispunjava i sve druge uvjete natječaja.

**Članak 7.**

 Kupoprodajni ugovor s odabranim najpovoljnijim ponuditeljem zaključit će se u roku najduže do 30 dana od dana donošenja odluke o odabiru najpovoljnijeg ponuditelja.

 Kupoprodajni ugovor zaključit će općinski načelnik Općine Legrad.

**Članak 8.**

 Odabrani ponuditelj je dužan platiti kupoprodajnu cijenu jednokratno, u roku 30 dana od dana sklapanja ugovora. U slučaju prekoračenja tog roka, kupac je dužan uz kupoprodajnu cijenu platiti i pripadajuće zakonske zatezne kamate koje se obračunavaju od dana dospijeća do dana plaćanja.

 Općina može raskinuti ugovor kada kupac zakasni s plaćanjem kupoprodajne cijene više od 30 dana uz zadržavanje iznosa uplaćene jamčevine.

**Članak 9.**

 Općina će tabularnu ispravu potrebnu za upis vlasništva kupcu izdati nakon plaćene kupoprodajne cijene.

**Članak 10.**

 Javni natječaj za prodaju nekretnina provesti će Povjerenstvo za raspolaganje imovinom Općine Legrad (u daljnjem tekstu: Povjerenstvo).

 Administrativne poslove za Povjerenstvo izvršit će Jedinstveni upravni odjel Općine Legrad.

**Članak 11.**

 Javni natječaj objavit će se u „Glasu Podravine i Prigorja“ i na internetskoj stranici Općine Legrad, [www.opcinalegrad.hr](http://www.opcinalegrad.hr).

**Članak 12.**

 Općinsko vijeće zadržava pravo odustajanja od prodaje nekretnine u vlasništvu Općine, poništenja javnog natječaja uz povrat uplaćene jamčevine kao i odbijanja ponuda, u svako doba do potpisivanja ugovora bez posebnog obrazloženja ponuditeljima, a da pri tome ne snosi materijalnu ili drugu odgovornost prema ponuditeljima.

**Članak 13.**

 Ova Odluka objavit će se na internetskoj stranici Općine Legrad, [www.opcinalegrad.hr](http://www.opcinalegrad.hr).

**OPĆINSKO VIJEĆE OPĆINE LEGRAD**

 **PREDSJEDNICA:**

 **Kristina Turk, mag.oec.**